Indisk makrell

Indisk makrell (Rastrelliger kanagurta) er en makrellart.

Den har smale, langsgående mørke striper på ryggsiden, som er gyllen hos nyfangede eksemplarer. Ved basis av brystfinnen er det en svart flekk. Ryggfinnene er gule med svarte spisser, hale- og brystfinnene er gulaktige, og de andre finnene er grålige. Maksimal lengde er 35 cm, og vanlig lengde er opptil 25 cm 

Indisk makrell lever pelagisk i de øvre vannlagene i kystfarvann der vanntemperaturen er minst 17° C. Den er en stimfisk som svømmer sammen med andre individer med samme størrelse. 

Unge fisker eter planteplankton og små arter av dyreplankton, som vannlopper, muslingkreps og larver av flerbørstemarker. Når de blir større, skifter de til andre byttedyr, noe som medfører at tarmkanalen blir relativt kortere. Voksne individer tar makroplankton, som larver av reker og fisk. Det er antatt at de kan leve minst fire år. 

Arten finnes fra Sør-Afrika, Seychellene og Rødehavet østover forbi Indonesia og Nord-Australia til Melanesia, Mikronesia, Samoa, Kina og Ryukyuøyene. Denne arten har også trengt inn i det østre Middelhavet gjennom Suezkanalen. 

Indisk makrell er viktig for kommersielt fiske i mange områder. Det skilles ofte ikke mellom de ulike Rastrelliger-artene. Ifølge FAOs fangststatistikk ble det tatt  indisk makrell i 2010.

 Litteratur 


 Eksterne lenker 





Kategori:Makrellfamilien
Kategori:Dyr formelt beskrevet av Georges Cuvier
Kategori:Fisker formelt beskrevet i 1816
Kategori:Fisk i Middelhavet